
Comisia pentru buget, 

finanţe şi bănci
AVIZ

	
	asupra propunerii legislative pentru modificarea Legii nr.44 din 7 iulie 1994 privind veteranii de război, precum şi unele drepturi ale invalizilor şi văduvelor de război şi a văduvelor veteranilor de război
	


Cu adresa nr. 58  din 30 aprilie 1997, Biroul Permanent, conform art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea Legii nr.44 din 7 iulie 1994 privind veteranii de război, precum şi unele drepturi ale invalizilor şi văduvelor de război şi a văduvelor veteranilor de război.

In urma examinării, în şedinţa din data de 03.09.1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele motive :

- Propunerea legislativă implică o influenţă financiară deosebit de semnificativă asupra bugetului de stat prin acordarea de facilităţi suplimentare faţă de cadrul juridic existent;

- Propunerea în cauză contravine prevederilor art.10 alin.2 din Legea nr.72/1996 privind finanţele publice, deoarece iniţiatorul nu a prevăzut sursele de venituri necesare acoperirii cheltuielilor generate de aplicarea sistemului respectiv;

- Ministerul Apărării Naţionale are în pregătire un proiect de lege pe problematica veteranilor de război..

După aprobarea proiectului de lege de către Guvern, acesta va fi înaintat Parlamentului spre dezbatere şi adoptare.

